Zaměrowemu zwjazkej za wopłóčki porokuja dale njekorektnosć
Porchow (AK/SN). Kalkulacija popłatkow zaměroweho zwjazka za wopłóčki Při Klóšterskej wodźe za lěta 2009 do 2012 a za 2013 do 2015 je schwalena. Z tym je wot lěta 2009 zběrany zakładny popłatk we wysokosći wosom eurow na domjacnosć wobkrućeny. To samsne płaći za mnóstwowy popłatk 3,90 eurow na kubikny meter wopłóčkow. Na wčerawšim posedźenju zaměroweho zwjazka w Porchowje su gmejny Porchow, Pančicy-Kukow a Worklecy po kontrowersnej diskusiji wobličenju přihłosowali, Chrósćicy a Rabicy-Róžant je wotpokazuja.
bos_Latn szl_Latn